# Napajanje z akumulatorsko baterijo

Bosch ponuja radijske predvajalnike tudi brez akumulatorske baterije. Ali je v obseg dobave radijskega predvajalnika vključena tudi akumulatorska baterija, je navedeno na embalaži.

- Uporabljajte samo polnilnike, ki so navedeni v tehničnih podatkih. Samo ti polnilniki so usklajeni z litij-ionsko akumulatorsko baterijo, ki jo uporablja vaš radijski predvajalnik.

Litij-ionske akumulatorske baterije se zaradi mednarodnih transportnih predpisov dobavljajo polovično napolnjene. Da zagotovite polno moč akumulatorske baterije, jo pred prvo uporabo popolnoma napolnite.

## Menjava akumulatorske baterije

1. Odprite ročico za zaklep (13) pokrova predala za akumulatorsko baterijo (12) in odprite pokrov predala za akumulatorsko baterijo.
2. Pritisnite tipko za sprostitev akumulatorske baterije (18) in akumulatorsko baterijo (19) izvlecite iz predala za akumulatorsko baterijo. Pri tem ne uporabljajte sile.
3. Napolnjeno akumulatorsko baterijo vstavite v vpetje za akumulatorsko baterijo (15), da se zaskoči.
4. Zaprite pokrov predala za akumulatorsko baterijo (12) in ga zaklenite.

Za uporabo posebej velikih akumulatorskih baterij lahko pokrov predala za akumulatorsko baterijo (12) odstranite.

1. V ta namen odprite pokrov predala za akumulatorsko baterijo (12).
2. Pritisnite vzmetne elemente (14) nosilca enega proti drugim in snemite pokrov akumulatorske baterije.

Znova namestite pokrov predala za akumulatorsko baterijo, ko ste odstranili veliko akumulatorsko baterijo.