# Izvēlnes opcijas (GPB18V-3SC)

Izvēlnes izvēle ir daļēji atkarīga no audio darba režīma, kādā radio atrodas.

Izvēlnes nosaukums izvēlnē tiek parādīts daudzfunkciju indikatora (a) augšējā joslā, atlasāmais iestatījums apakšējā joslā.

<Sound Settings>
Skaņas izvēlne: iespējams noregulēt augsto toņu līmeni <Treble> un zemo toņu līmeni <Bass> diapazonā no −5 līdz +5.

<Time Settings> (audio avotiem <DAB>/<FM>)
Laika izvēlne: jūs varat pārslēgties starp 24 stundu <24 Hour Mode> un 12 stundu <12 Hour Mode> pulksteņa laika formātiem.

Pulksteņa laiks ir redzams tikai tad, ja atskaņotā raidstacija pārsūta pulksteņa laika informāciju.

<DAB Auto Scan> (ar audio avotu <DAB>)
Automātiskās raidstaciju meklēšanas izvēlne: iespējams sākt automātisku raidstaciju meklēšanu.

<MSS Settings> (audio avotam Bluetooth®)
“Multi-Speaker Stream” straumes izvēlne: jūs varat palaist vai apturēt attiecīgajā brīdī atskaņotā avota pārsūtīšanu “Multi-Speaker Stream” straumes formā.

<Device Info>
Ierīces informācijas izvēlne: apakšizvēlnē <Version> (Versija) ir norādīts radio Bluetooth® nosaukums, kā arī programmatūras un aparatūras versija.