# Зареждане на външни устройства през USB порта

С помощта на USB Type‑C® порта могат да се зареждат устройства, чието енергийно захранване е възможно през USB (напр. различни мобилни телефони). Максималният ток на зареждане възлиза на 1,5 A.

1. Отворете капака на отделението за свързване (17).
2. Свържете USB порта на външния уред чрез подходящ USB кабел с USB Type‑C® букса (16) на радиото.

Външните устройства могат да се зареждат само когато радиото се използва с акумулаторна батерия и е включено.

За защита от замърсяване затворете обратно защитното капаче на отделението за свързване (17) когато сваляте щекера на USB кабела.