# Uporaba z omrežnim priključkom

- Bodite pozorni na omrežno napetost! Napetost vira električne energije se mora ujemati s podatki na omrežnem priključku električnega orodja.

- Za priključitev na električno omrežje uporabljajte samo omrežni priključek USB Type‑C® s sistemom Power Delivery (USB‑PD). Izhodna napetost, najmanjši dovoljeni izhodni tok in izhodna moč morajo izpolnjevati zahteve, navedene v poglavju „Tehnični podatki“. Upoštevajte navodila za uporabo omrežnega priključka. Pri uporabi drugih omrežnih priključkov se lahko radijski predvajalnik poškoduje. Če je moč omrežnega priključka premajhna, se radijski predvajalnik izklopi.

1. Odprite pokrov predala za priključek (17).
2. Omrežni priključek na vhod USB Type‑C® (16) radijskega predvajalnika priključite z ustreznim kablom.
3. Omrežni priključek priključite na električno omrežje.

Ko odstranite kabel omrežnega priključka, za zaščito pred umazanijo zaprite pokrov predala za priključek (17).

Če je radijski predvajalnik na električno omrežje priključen prek omrežnega priključka, se prek omrežnega priključka napaja tudi, ko je vstavljena akumulatorska baterija.