# Nabíjanie externých zariadení cez port USB

Pomocou prípojky USB Type-C® môžete nabíjať zariadenia, pri ktorých je možné elektrické napájanie cez USB (napr. rôzne mobilné telefóny). Maximálny nabíjací prúd je 1,5 A.

1. Otvorte kryt pripojovacej priehradky (17).
2. Pripojte USB konektor externého zariadenia pomocou vhodného USB kábla k zásuvke Type‑C® (16) rádia.

Externé zariadenia je možné nabíjať len vtedy, keď je rádio zapnuté a je napájané z akumulátora.

Po odpojení konektora USB kábla opäť zatvorte kryt pripojovacej priehradky (17), aby ste ju chránili pred znečistením.