# Používanie s akumulátorom

Bosch predáva rádiá bez akumulátora. To, či je súčasťou dodávky vášho rádia akumulátor, je uvedené na obale.

- Používajte len nabíjačky uvedené v technických údajoch. Len tieto nabíjačky sú vhodné pre lítiovo-iónové akumulátory, ktoré možno používať vo vašom rádiu.

Lítium-iónové akumulátory sa dodávajú z dôvodu medzinárodných prepravných predpisov čiastočne nabité. Aby ste zaručili plný výkon aku‌mulátora, akumulátor pred prvým použitím úplne nabite.

## Výmena akumulátora

1. Otvorte zaisťovaciu páčku (13) krytu priehradky akumulátora a kryt priehradky akumulátora (12) odklopte.
2. Stlačte uvoľňovacie tlačidlo akumulátora (18) a vytiahnite akumulátor (19) z priehradky akumulátora. Nepoužívajte pritom neprimeranú silu.
3. Zasuňte nabitý akumulátor do uloženia akumulátora (15) tak, aby sa zaistil.
4. Zatvorte kryt priehradky akumulátora (12) a zaistite ho.

Pri použití veľmi veľkého akumulátora možno kryt priehradky akumulátora (12) odstrániť.

1. Na to otvorte kryt priehradky akumulátora (12).
2. Stlačte pružiace prvky (14) upevnenia proti sebe a kryt priehradky akumulátora odoberte.

Po odobratí veľkého akumulátora namontujte kryt priehradky akumulátora hneď naspäť.