# Opcije menija (GPB18V‑3SC)

Izbor menija delimično zavisi od audio-režima rada u kom se radio nalazi.

U okviru menija se prikazuje naziv menija u gornjem redu multifunkcionalnog prikaza (a), a izabrano podešavanje u donjem redu.

<Sound Settings>
Meni zvuk: Možete da podesite nivo visine <Treble> i nivo dubine <Bass> u opsegu od −5 do +5.

<Time Settings> (za audio-izvore <DAB>/<FM>)
Meni Vreme: Možete da birate između formata vremena 24 sata <24 Hour Mode> i 12 sati <12 Hour Mode>.

Vreme se prikazuje samo ako radio stanica koja se reprodukuje prenosi podatke o tačnom vremenu.

<DAB Auto Scan> (kod audio izvora <DAB>)
Meni Automatska pretraga radio-stanica: Možete da pokrenete automatsku pretragu radio-stanica.

<MSS Settings> (kod audio-izvora Bluetooth®)
Meni Multi-Speaker Stream: Možete da pokrenete ili zaustavite prenos trenutne reprodukcije putem Multi-Speaker Stream-a.

<Device Info>
Meni Informacije uređaja: U podmeniju <Version> (verzija) se nalazi Bluetooth® naziv radija kao i verzija softvera i hardvera.