# Λειτουργία με μπαταρία

Η Bosch πωλεί ραδιόφωνα επίσης και χωρίς μπαταρία. Εάν στα υλικά παράδοσης του ραδιοφώνου σας περιλαμβάνεται μια μπαταρία, μπορείτε να το δείτε στη συσκευασία.

- Χρησιμοποιείτε μόνο τους φορτιστές που αναφέρονται στα Τεχνικά στοιχεία. Μόνο αυτοί οι φορτιστές είναι εναρμονισμένοι με την μπαταρία ιόντων λιθίου που χρησιμοποιείται στο ραδιόφωνό σας.

Οι μπαταρίες ιόντων λιθίου παραδίδονται μερικώς φορτισμένες λόγω των διεθνών κανονισμών μεταφοράς. Για την εξασφάλιση της πλήρους ισχύος της μπαταρίας, φορτίστε την μπαταρία πλήρως πριν την πρώτη χρήση.

## Αλλαγή μπαταρίας

1. Ανοίξτε τον μοχλό ασφάλισης (13) του καλύμματος της θήκης των μπαταριών και ανασηκώστε το κάλυμμα της θήκης των μπαταριών (12).
2. Πατήστε το πλήκτρο απασφάλισης της μπαταρίας (18) και τραβήξτε την μπαταρία (19) έξω από τη θήκη μπαταριών. Μην εφαρμόσετε σε αυτή την περίπτωση καμία βία.
3. Τοποθετήστε τη φορτισμένη μπαταρία στην υποδοχή της μπαταρίας (15), μέχρι να ασφαλίσει.
4. Κλείστε το κάλυμμα της θήκης της μπαταρίας (12) και ασφαλίστε το.

Για τη χρήση ιδιαίτερα μεγάλων μπαταριών μπορεί να αφαιρεθεί το κάλυμμα της θήκης των μπαταριών (12).

1. Ανοίξτε για το σκοπό αυτόν το κάλυμμα της θήκης των μπαταριών (12).
2. Πίεστε τα ελατηριωτά στοιχεία (14) της στερέωσης μεταξύ τους και αφαιρέστε το κάλυμμα της μπαταρίας.

Συναρμολογήστε ξανά το κάλυμμα της θήκης των μπαταριών, μόλις αφαιρέσετε τη μεγάλη μπαταρία.