# Работа с акумулаторна батерия

Bosch продава радиоапарати и без акумулаторна батерия. Дали в обхвата на доставката на Вашето радио е включена акумулаторна батерия, можете да разберете от опаковката.

- Използвайте само посочените в раздела Технически данни зарядни устройства. Само тези зарядни устройства са с параметри, подходящи за използваната във Вашето радио литиево-йонна батерия.

Литиево-йонните акумулаторни батерии се доставят дълбоко разредени поради международните предписания за транспортиране. За да използвате пълния капацитет на акумулаторната батерия, преди първото ползване я заредете.

## Смяна на акумулаторната батерия

1. Отворете заключващия лост (13) на капака на акумулаторната батерия и вдигнете нагоре капака (12).
2. Натиснете бутона за отключване на акумулаторната батерия (18) и извадете акумулаторната батерия (19) от отделението. При това не прилагайте сила.
3. Вкарайте заредената акумулаторна батерия в гнездото за акумулаторна батерия (15) докато усетите прещракване.
4. Затворете капака на отделението на акумулаторната батерия (12) и го заключете.

За използването на особено големи акумулаторни батерии капакът (12) може да се свали.

1. Отворете за целта капака на акумулаторната батерия (12).
2. Натиснете пружинните елементи (14) на закрепването един към друг и свалете капака на акумулаторната батерия.

Монтирайте капака на акумулаторната батерия обратно когато сте свалили голямата акумулаторна батерия.